armvectores/hy_wikipedia_2023 huggingface dataset:
Փոխադրամիջոց

Փոխադրամիջոցները լինում են 5 տեսակ՝

Երկաթուղային
Ջրային
Ավտոմոբիլային
Խողովակային
Օդային


== Երկաթուղային ==
Երկաթուղային ճանապարհները համարվում են ամենախոշոր բեռնափոխադրիչները։ Հիմնականում այս փոխադրամիջոցով տեղափոխվում են քարածուխ, 
գյուղատնտեսական և անտառային արտադրանքներ, ավտոմեքենաներ, քիմիկատներ և այլն։


== Ջրային փոխադրամիջոց ==
Զգալի քանակությամբ ապրանքներ փոխադրվում են նավերով և լաստանավերով (քարածուխ, ցորեն, մետաղներ, նավթ)


== Ավտոմոբիլային տրանսպորտ ==
Տեղափոխում են հագուստ, գրականություն, համակարգիչ, սննդամթերք, ապահովում են բարձր օպերատիվ ծառայություններով։ Ամենահարմար փոխադրամիջոցներից է, քանի որ ի վիճակի է ապրանքը տեղափոխել «դռնից դուռ»։


== Խողովակային փոխադրամիջոց ==
Սպեցիֆիկ փոխադրամիջոց է նավթի, քարածուխի և քիմիկատներ տեղափոխելու նպատակով (տեղում առաջացած վայրից մինչև շուկաներ)։ 
Այս փոխադրամիջոցով նավթի տեղափոխումը ավելի էժան է քան երկաթուղայինով և ավելի թանկ քան ջրային փոխադրամիջոցով։


== Օդային փոխադրամիջոց ==
Ամենաթանկ տարիֆներով փոխադրամիջոցն է։ Համարվում է իդեալական այն դեպքում, երբ հիմնական նշանակությունը համարվում է արագությունը և անհրաժեշտ է հասցնել առանձին շուկաներ։
Դմիտրովկա (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ռուս.՝ Дмитровка), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի Հանրապետության պետական ծառայության առաջին դասի բարձրագույն խորհրդական

Հայաստանի Հանրապետության պետական ծառայության առաջին դասի բարձրագույն խորհրդական, Հայաստանի Հանրապետության քննչական կոմիտեի դեպարտամենտում պետական ծառայողներին շնորհվող բարձրագույն դասային աստիճան։ Այն բարձրագույնն է և բարձր է Հայաստանի Հանրապետության պետական ծառայության երկրորդ դասի բարձրագույն խորհրդականի դասային աստիճանից։ Դասային աստիճանը շնորհում, դասային աստիճանն իջեցնում, ինչպես նաև դասային աստիճանից զրկում է Հայաստանի Հանրապետության Նախագահը՝ Հայաստանի Հանրապետության քննչական կոմիտեի նախագահի առաջարկությամբ։ Այն շնորհվում է Հայաստանի Հանրապետության Հայաստանի Հանրապետության քննչական կոմիտեի դեպարտամենտում պետական ծառայության բարձրագույն պաշտոններ զբաղեցնող պետական ծառայողներին։
Դասային աստիճանը սահմանվել է 2014 թ. մայիսի 19-ին ընդունված և 2014 թ. հունիսի 28-ին ուժի մեջ մտած «Հայաստանի Հանրապետության քննչական կոմիտեի դեպարտամենտում պետական ծառայության մասին» Հայաստանի Հանրապետության օրենքով։
2016 թ. փետրվարի 4-ի դրությամբ դասային աստիճանը որևէ մեկին չի շնորհվել։


== Հայաստանի Հանրապետության պետական ծառայության առաջին դասի բարձրագույն խորհրդականները ==
Հիմնական հոդված՝ Հայաստանի Հանրապետության պետական ծառայության առաջին դասի բարձրագույն խորհրդականների ցանկ
Ժողովածու (3107)

Ժողովածու (3107), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3107 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 20.3×14.5 չափս։ Ձեռագիրը կազմված է 168 թերթից։ Գրված է միասյուն, երկսյուն, նոտրգրով։ Կազմը` կաշեպատ ստվարաթուղթ դրոշմազարդ։ Հիշատակարաններ հետագայի՝ 166ա, 166բ, 167բ, (18-րդ դար)։


== Բովանդակություն ==
Հարցմունք Աթանասի և պատասխանիք Կիւրզի Երուսաղեմայեցւոյ։
Աղօթք (Եփրեմ, անանուն)։
Տաղք (Վարդան վարդապետ, Յակոբ Սսեցի)։
Վարք Գրիգոր Տաթևացւոյ Քարոզք։
Գուշակութիւնք։
Տեսիլ Մարիամայ։
Թուղթ երկնառաք։


== Ծանոթագրություններ ==
Ծածանակերպեր

Ծածանակերպեր (լատ.՝ Cypriniformes), ոսկրոտ ձկների կարգ։ Բնորոշ է վեբերյան ապարատի առկայությունը, լողափամփուշտը միացված է աղիներին։ Ապրում են հիմնականում քաղցրահամ ջրերում։ Ընդգրկում են 4 ենթակարգ՝ խարացիններ, էլեկտրական օձաձկներ, լոքոներ և ծածաններ։ Ծածանակերպերի մեծ մասն ունի արդյունագործական նշանակություն։
Սերգեյ Գարանին

Սերգեյ Գրիգորի Գարանին (փետրվարի 11, 1958(1958-02-11), Երևան, Հայկական ԽՍՀ, ԽՍՀՄ), ռուս գիտնական, ֆիզիկոս, Փորձարարական ֆիզիկայի համառուսական գիտահետազոտական ինստիտուտի ղեկավար։ Ֆիզիկամաթեմատիկական գիտությունների դոկտոր է, Ռուսական գիտությունների ակադեմիայի թղթակից անդամ։ Գարանինը Ռուսական գիտությունների ակադեմիայի ակադեմիկոս է (2016) էներգետիկայի, մեքենաշինության, մեխանիկայի և «Էներգետիկա» մասնագիտացման ղեկավարման գործընթացների բաժանմունքում (մայիսի 25, 2006)։ Պլազմայի ֆիզիկայի, ջերմամիջուկային ռեակցիայի, լազերային ֆիզիկայի և լազերային հատուկ համակարգերի ստեղծման ինժեներային խնդիրների բնագավառների մասնագետ է։


== Կենսագրական փուլեր ==
1980 թվականին ավարտել է Մոսկվայի ինժեներաֆիզիկական ինստիտուտը «Փորձարարական միջուկային ֆիզիկա» մասնագիտացմամբ։
1991 թվականին Կոչեմասովի ղեկավարությամբ պաշտպանել է թեկնածուական ատենախոսություն Փորձարարական ֆիզիկայի համառուսական գիտահետազոտական ինստիտուտում։
2003 թվականին նույն տեղում պաշտպանել է դոկտորական ատենախոսությունը (գիտական խորհրդատու՝ Գ․Ա․Կիրիլով)։


== Պարգևներ ==
Ռուսաստանի Պատվո շքանշան (2006)
ՌԴ կառավարության մրցանակ գիտության և տեխնիկայի բնագավառում (2006)


== Ծանոթագրություններ ==
Ռեալ Մադրիդ Կաստիլիա

«Ռեալ Մադրիդ Կաստիլիա» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Մադրիդում։ Ռեալ Մադրիդի երիտասարդական ակումբն է։


== Պատմություն ==
«Ռեալ Մադրիդ Կաստիլիա» Ֆուտբոլային Ակումբը հիմնադրվել է 1930 թվականին, Մադրիդ քաղաքում։
Փիթեր Ռեդփաթ

Փիթեր Ռեդփաթ (անգլ.՝ Peter Redpath, օգոստոսի 1, 1821(1821-08-01), Մոնրեալ, Քվեբեկ, Կանադա - փետրվարի 1, 1894(1894-02-01), Չիզլհըրսթ, Բրոմլի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), կանադացի գործարար, բարերար, թանգարանի հիմնադիր։


== Կենսագրություն ==
Ծնվել է կանադական Մոնրեալ քաղաքում։ Ծնողները Կանադա էին եկել Շոտլանդիայից։ Հայրը՝ Ջոն Ռեդփաթը, Մոնրեալի բանկի տնօրենն էր, Մոնրեալի քաղաքային խորհրդի անդամ, շաքարի արտադրությամբ զբաղվող Redpath Sugar ընկերության և այլ ձեռնարկությունների սեփականատեր։ Փիթերն իր աշխատանքային գործունեությունն սկսել է ընտանեկան բիզնեսում ներգրավվելով. աշխատել է շաքարի գործարանում և մոնրեալյան այլ ձեռնարկություններում։ 1864 թվականից մինչև իր մահը նա եղել է Մաքգիլի անվան համալսարանի կառավարիչների խորհրդի անդամ։ Այդ համալսարանում նրա ջանքերով 1871 թվականին բացվել է բնական փիլիսոփայության ամբիոն, 1880 թվականին էլ՝ Ռեդփաթի թանգարանը, որտեղ ներկայացված են բնության պատմությունն արտացոլող բազմաթիվ ուշագրավ ցուցանմուշներ։ Այդ նուն տարում նա կնոջ հետ մեկնել է Անգլիա, սակայն շարունակել է սերտորեն համագործակցել Մաքգիլի անվան համալսարանի հետ։ 1893 թվականին նրա հատկացրած ֆինանսական միջոցներով այդ համալսարանում կառուցվել ու արդյունավետ գործունեություն է ծավալել ռեդփաթյան գրադարանը (Redpath Library): Փիթեր Ռեդփաթն այդ նպատակով համալսարանին նվիրաբերել է կես միլիոն դոլար և բազմաթիվ գրքեր։ Հաջորդ տարում՝ 1894 թվականի փետրվարի 1-ին՝ 73 տարեկան հասակում, Փիթեր Ռեդնափը կնքել է իր մահկանացուն։ Թաղվել է Չիզլհըրսթ քաղաքի եկեղեցու բակում։


=== Ընտանիքը ===

1847 թվականի հոկտեմբերի 16-ին Փիթեր Ռեդնափն ամուսնացել էր Գրեյս Վուդի հետ, որը չեշիրցի առևտրական և բարերար Ուիլյամ Վուդի դուստրն էր և մասնավոր լավ կրթություն էր ստացել։ Ամուսնու մահից հետո Գրեյսը շարունակել է հովանավորել Մաքգիլի անվան համալսարանին, խոշոր գումարներ է նվիրաբերել թանգարանի, գրադարանի պահպանման ու հարստացման և այլ ծախսեր հոգալու համար։ Փիթեր Ռեդփաթի կիսանդրին և նրա կնոջ դիմանկարը տեղադրված են Մաքգիլի համալսարանի գլխավոր պատկերասրահում։


== Ծանոթագրություններ ==


== Արտաքին հղումներ ==
Library History — Peter Redpath from McGill University
Photograph:Peter Redpath, 1861 - McCord Museum
Photograph:Peter Redpath, 1871 - McCord Museum
Photograph:Peter Redpath, 1891 - McCord Museum
Photograph:Mrs. Peter Redpath, 1870 - McCord Museum
Աուդռու (Էստոնիայի շրջան)

Անվան այլ կիրառումների համար տե՛ս՝ Աուդռու (այլ կիրառումներ)Աուդռու շրջան (էստ․՝ Audru vald), շրջան Էստոնիայի Պյարնումաա նահանգում։ Շրջանի կենտրոնն է Աուդռու գյուղական ավանը։


== Բնակչություն ==
2011 թվականի տվյալներով շրջանում բնակվում էին 5369 մարդ։ Բնակչության խտությունը շրջանում կազմում էր 14,17 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սերգեյ Ազարով

Սերգեյ Ազարով (բելառուսերեն՝ Сяргей Мікалаевіч Азараў, մայիսի 19, 1983(1983-05-19), Մինսկ, Բելառուսական ԽՍՀ, ԽՍՀՄ), բելառուս շախմատիստ։
Ազգային հավաքականի կազմում մասնակցել է 5 օլիմպիադայի (2000-2008)։


== Օլիմպիադաների արդյունքները ==


== Ծանոթագրություններ ==
Խինձ Շովիցի

Խինձ Շովիցի (լատ.՝ Scorzonera szovitzii), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15-25 սմ բարձրությամբ բազմամյա բույս է։ Արմատը ծայրին ունի կլորավուն, պալարանման հաստացում։ Ցողունը միայնակ է, մինչև 2/3-ը տերևակալված։ Տերևների լայնությունը 2-5 մմ է, գծային են, տափակ։ Ծաղիկները դեղին են։ Զամբյուղը՝ գլանաձև, պտղի ժամանակ 3 սմ երկարությամբ։ Սերմնիկները գլանաձև թմբիկավոր մակերեսով են և 15-20 սմ երկարությամբ։


== Տարածվածություն ==
Հայաստանում հանդիպում է Երևանի (Երանոսի լեռնաշղթա, Խոսրով գետի կիրճ) և Դարեղեգիսի (Վայքի շրջակայք) ֆլորիստիկական շրջաններում։ Աճում է նաև  Նախիջևանում և Իրանում։


== Էկոլոգիա ==
Աճում է միջին լեռնային գոտում՝ ծովի մակարդակից 1200-2000 մ բարձրությունների վրա,  խճաքարոտ տեղերում և քարքարոտ լանջերին։ Ծաղկում է հունիս-հուլիս ամիսներին, պտղաբերում՝ հուլիս-սեպտեմբերին։


== Պահպանություն ==
Վտանգված տեսակ է։ Արեալը մասնատված է։ Տարածման և բնակության շրջանների մակերեսը 500 կմ²–ից պակաս է։ Հայաստանի Կարմիր գրքի առաջին հրատարկության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության միջոցառումներ չեն իրականցվում։


== Ծանոթագրություններ ==
Դոլգորուկովսկի շրջան

Դոլգորուկովսկի շրջան (ռուս.՝ Долгоруковский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Դոլգորուկովո։


== Աշխարհագրություն ==
Շրջանի տարածքի մակերեսը կազմում է 990 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18779 մարդ։ Բնակչության խտությունը կազմում էր 18,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գոլասեքա

Գոլասեքա  (իտալերեն՝ Golasecca), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 2482 մարդ։ Բնակչության միջին խտությունը՝ 355 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 21026։ Հեռախոսային կոդը՝ 0331։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Արծվանիկ գյուղի բնական քարանձավներ

Արծվանիկ գյուղի բնական քարանձավները բնապատմական հուշարձան է։ Գտնվում է Հայաստանի Սյունիքի մարզի Արծվանիկ գյուղից 3 կմ հարավ, Երիցավանքի շրջակայքում։ Գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Հազարի

Անվան այլ կիրառումների համար տե՛ս՝ Կարմրի (այլ կիրառումներ)Հազարի, հայաբնակ գյուղ Արևմտյան Հայաստանում։ Գտնվում էր պատմական Ծոփաց աշխարհում, Չմշկածագ քաղաքի մոտ։
Հազարին Չմշկածագի հայաբնակ գյուղերից ամենաբազմամարդն էր։ 1915 թվականին, ուներ 80 տուն հայ բնակիչ, 340 շնչով, և մեկ տուն քուրդ (հովիվ Մախսոն) 6 շնչով։


== Գյուղի պատմություն ==
Գյուղում կար Սուրբ Երրորդություն եկեղեցին։


== Շրջակայքի գյուղերը ==
Հազարիի հարևան գյուղերի ցանկին համար, տե՛ս Չմշկածագի գյուղերը։


== Գյուղի տեղահանություն ==
1915-ի Հունիս 13-ին, թուրքերը Հազարիի բնակչության մի մասը տեղահանում են, որից հետո քրդերը գյուղը թալանում են։ Տեղահանությունից զերծ մնացած գյուղացիները ապաստանում են Տերսիմիում։


== Հազարցի գերդաստանները ==
Գյուղի գլխավոր գերդաստաններն էին.

Անդրեասյան
Յարըմյան
Կոստանյան
Վարդանյան
Չնկռյան
Ներսեսյան
Ամիրխանյան
Ադամյան
Քլշյան
Գալստյան
Փափազյան
Խանպեկյան
Մարտիրոսյան
Բարնակյան
Պեքերյան
Սողիկյան
Թադյան
Յովնանյան
Միհրանյան
Թաշճյան


== Հազարիի ներկայիս վիճակը ==
Գյուղը այսօր բնակեցված է քրդերով։ Քրդերը տակավին Հազարի անունը օգտագործում են, իսկ թուրքերեն պաշտոնական անունն է՝ Անըլ (Anıl)։


== Հազարցի անվանի անձեր ==
Վազգեն Անդրեասյան (Vazken Andréassian) (Հազարի, 1903ին – Ֆրանսիա 1995), ճարտարագետ, սկաուտական շարժման մասնակից։
Անդրանիկ Անդրեասյան (Antranig Antreassian) (Հազարի, 1910 - Ամերիկա 1996), գրող։


== Ծագումով հազարցիներ ==
Բյուրակն Անդրեասյան - Չերազ, Երևան


== Աղբյուրներ ==

Վազգէն Անդրէասեան, Հազարիապատում – հատոր Ա.։ Տօնիկեան տպարան, Պէյրութ, 1985, 316 էջ։
Վազգէն Անդրէասեան, Հազարիապատում – հատոր Բ.։ Տօնիկեան տպարան, Պէյրութ, 1984, 299 էջ։
Վազգէն Անդրէասեան, Հազարիապատում – հատոր Գ.։ Տօնիկեան տպարան, Պէյրութ, 1994, 650 էջ։
Համբարձում Գասպարեան, Չմշկածագ և իր գիւղերը։ Պայքար տպարան, Պոսթոն, 1969, 810 էջ։
Հայկազ Ղազարեան, Պատմագիրք Չմշկածագի։ Համազգային տպարան, Պէյրութ, 1971, 590 էջ։
Յ. Աճէմեան, Հազարի գիւղի հանրագիտակ քարտէս, Syracuse, NY, 1934։
Hazari։ vie et survie d'un village arménien après juin 1915, 1995. էլեկտրոնային տարբերակ հոս
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Արտաքին յղումներ ==
Հազարի


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էլմիրա Կարապետյան

Էլմիրա Կարապետյան (մայիսի 18, 1994(1994-05-18), Երևան, Հայաստան), հայ հրաձիգ, սպորտի վարպետ։


== Կենսագրություն ==
Էլմիրա Կարապետյանը ծնվել է 1994 թվականի մայիսի 18-ին Երևանում։ Ավարտել է Հայաստանի պետական տնտեսագիտական համալսարանի և Ֆիզիկական կուլտուրայի հայկական պետական ինստիտուտ սպորտային հոգեբանություն բաժինները։
Հրաձգությամբ զբաղվում է 19 տարեկանից։ 2013 թվականին մասնակցել է մեծահասակների Հայաստանի առաջնությանը և նվաճել ոսկե մեդալ՝ լրացրելով սպորտի վարպետի կոչման համար նախատեսված նորմատիվը, իսկ 2014 թվականին ստացել է սպորտի վարպետի կոչում։ 2014-2020 թվականներին եղել է Հայաստանի չեմպիոն։
2018 թվականին հաղթել է Ուկրաինայի միջազգային մրցաշարում և նույն տարում դարձել է Եգիպտոսում անցկացված միջազգային մրցաշարի փոխչեմպիոն, 2019 թվականին եղել է Քուվեյթի Գրան Պրիի արծաթե մեդալակիր, իսկ 2020 թվականին՝ նույն մրցաշարի բրոնզե մեդալակիր։ 2019 թվականին լրացրել է միջազգային կարգ։ 2021 թվականի մայիսի 20-29-ը Խորվաթիայում տեղի ունեցած Եվրոպայի առաջնությունում զբաղեցրել է 5-րդ տեղը։ Եվրոպայի առաջնությունում ցուցաբերած արդյունքների հիման վրա նվաճել է  Տոկիո 2020-ի օլիմպիական ուղեգիր։
Ամուսնացած է։ Հայրը ռազմական ոստիկանության փոխգնդապետ է։


== Ծանոթագրություններ ==


== Արտաքին հղումներ ==
Պրոֆիլը Տոկիո 2020-ի կայքում Archived 2021-07-26 at the Wayback Machine.
Օլիմպիական VLOG. Էլմիրա Կարապետյան
Հայաստանի առաջին օլիմպիականը՝ Տոկիոյում (լուսանկար)
ՏՈԿԻՈ 2020․ Էլմիրա Կարապետյանը ևս հիանալի ելույթ ունեցավ
Հայ հրաձգուհին 3-րդ տեղն է գրավել Քուվեյթում
Լուսանկարը eurosport.ru
Փրկել Լենինգրադը

«Փրկել Լենինգրադը» (ռուս.՝ «Спасти Ленинград»), ռուսական ռազմական դրամա, որ ստեղծվել է ռեժիսոր Ալեքսեյ Կոզլովի կողմից։ Ռուսաստանում վարձույթի է հանվել 2019 թվականի հունվարի 27-ին։


== Սյուժե ==
Սյուժեի հիմքում ընկած է 752 բեռնանավի կործանման իրական պատմությունը, որ տեղի է ունեցել 1941 թվականի սեպտեմբերի 17-ին։
Ֆիլմի գործողությունները ծավալվում են 1941 թվականի աշնան սկզբին։ Երիտասարդ զույգը (կուրսանտ-հրետանավոր Կոստյա Գորելովն ու Նաստյան) բարձրանում են բեռնանավ, որով ռազմական ուսումնարանների կուրսանտներն ու շրջափակման մեջ առնված Լենինգրադի բնակիչները պետք է տարհանվեին Լադոգա լճով դեպի թիկունք՝ Նոր Լադոգա։ Բեռնանավը շատ հին է, բայց Նիկոլայ Գորելովը՝ Կոստյայի հայրը, իր վրա վերցնելով պատասխանատվությունը, հրամայում է նավ վերցնել հազարից ավելի մարդ։ Տարհանվողների թվում է ՆԳԺԿ քննիչ Վադիմ Պետրուչիկը, որը վարել է Նաստյայի հոր գործը։ Այդ գործը վերանայվել է, Նաստյայի հորն ազատել են և ուղարկել ռազմաճակատ։ Ռազմաճակատի նույն հատված (Նևայի պյատաչոկ) են ուղարկում նաև  կուրսանտ-հրետանավորների վաշտին՝ չեղարկելով բեռնանավ բարձրանալու հրամանը։ Գիշերը բեռնանավն ընկնում է փոթորիկի մեջ, և փրկարարների հետ միաժամանակ ողբերգության վայրում հայտնվում են գերմանական ինքնաթիռները։ Բեռնանավի պաշտպանության ընթացքում խոցվում է գերմանական երկու ինքնաթիռ, բայց նրանք հասցնում են հարված հասցնել բեռնանավին, որը խորտակվում է։ Ուղևորների մի մասին փրկում են քարշանավով ու հրետանավակով։


== Դերերում ==


== Քննադատություն ==
Ֆիլմն արժանացել է կինոքննադատների միջին գնահատականների։ Megacritic կայքում այն ունի 10 հնարավորից 5,8 միավոր՝ հիմնված 12 գրախոսականների վրա։ InterMedia-ի տեսաբան Դենիս Ստուպնիկովը գրել է. «Ֆիլմը դառնում է իսկական հիմն փոխադարձ օգնության, ինչի շնորհիվ յուրաքանչյուր կերպարի՝ ռեալիստական պատկերված բացասական գծերը վերջում բոլորովին համահարթվում են»։


== Ծանոթագրություններ ==
Օլեգ Քամալյան

Օլեգ Արմանի Քամալյան (դեկտեմբերի 29, 1951(1951-12-29), Ճարտար, Մարտունու շրջան, ԼՂԻՄ, Ադրբեջանական ԽՍՀ, ԽՍՀՄ), հայ քիմիկոս, քիմիական գիտությունների դոկտոր (2009), պրոֆեսոր (2011)։


== Կենսագրություն ==
Ծնվել է 1951 թվականի դեկտեմբերի 29-ին, Արցախի Ճարտար գյուղում։ 1969 թվականին ավարտել է ծննդավայրի դպրոցը և նույն թվականին ընդունվել Երևանի պետական համալսարանի քիմիայի ֆակուլտետը։ 1970 թվականին ծառայության է անցել ԽՍՀՄ բանակում։ Ծառայությունն ավարտելուց հետո ուսումը շարունակել Երևանի պետական համալսարանի քիմիայի ֆակուլտետում և այն ավարտել է 1977 թվականին։
Օլեգ Քամալյանն իր դիպլոմային աշխատանքը կատարել է ԽՍՀՄ ԳԱ էլեմետօրգանական քիմիայի ինստիտուտում։ 1977 թվականին աշխատանքի է անցել Երևանի պետական համալսարանի քիմիայի ամբիոնում որպես լաբորանտ, այնուհետև՝ ուսումնական լաբորատորիայի վարիչ և դոցենտ։ Թեկնածուական ատենախոսություն Օլեգ Քամալյանը պաշտպանել է 1989 թվականին։ Որպես դասախոս 1993 թվականին ՀՀ հատուկ ծրագրերի պետական վարչության կողմից գործուղվել է Արցախի պետական համալսարան։ 1993-1994 թվականներին եղել է նույն համալսարանի քիմիայի ամբիոնի հիմնադիր-վարիչը։
Բացի դասախոսական աշխատանքներից՝ որոշ աշխատանքներ է կատարել ԼՂՀ ՊԲ բնագավառում, որի համար պարգևատրվել է ԼՂՀ «Մարտական ծառայություն» մեդալով։ 2006-2007 թվականներին եղել է ԼՂՀ գնահատման և թեստավորման կենտրոնի հիմնադիր-տնօրեն, 2007-2012 թվականներին՝ ԵՊՀ ֆիզիկական և կոլոիդների քիմիայի ամբիոնի դոցենտ և պրոֆեսոր, 2012-2019 թվականներին՝ ՀԱԱՀ ընդհանուր քիմիայի ամբիոնի վարիչ, որից հետո՝ նույն ամբիոնի պրոֆեսոր։
Օլեգ Քամալյանը մոտ 100-ից ավելի գիտական աշխատության և մի քանի ուսումնամեթոդական աշխատանքների և ձեռնարկների հեղինակ է


== Ծանոթագրություններ ==


== Արտաքին աղբյուրներ ==
Հայ քիմիկոսներ, Ռոմիկ Հարությունյան, Սերգեյ Գրիգորյան, ԵՐԵՎԱՆԻ ՊԵՏԱԿԱՆ ՀԱՄԱԼՍԱՐԱՆ, էջ 280-281 Archived 2021-08-26 at the Wayback Machine.
Աֆրիկայի ազգերի գավաթ 1963 (թիմերի կազմեր)

Աֆրիկայի ազգերի գավաթի 1963 թ. խաղարկության եզրափակիչ մրցաշարին մասնակցեցին վեց ազգային հավաքականներ։


== Խումբ A ==


=== Գանա ===


=== Եթովպիա ===


=== Թունիս ===


== Խումբ B ==


=== Եգիպտոս ===


=== Սուդան ===


=== Նիգերիա ===


== Նայիր նաև ==
Աֆրիկայի ազգերի գավաթ 1963
Ստորին Սոչ

Ստորին Սոչ (ռուս.՝ Нижняя Сочь), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոգել գետի ձախ ափին՝ 118 կմ հեռավորության վրա։ Գետի երկարությունը կազմում է 33 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059263
Կոդը ըստ հիդրոլոգիական հետազոտության (ՌԴ) — 103005926
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Թզենի բենգալական

Թզենի բենգալական (լատ.՝ Fícus benghalénsis), թթազգիներին ընտանիքին պատկանող ծառ, աճում է Բանգլադեշում, Հնդկաստանում և Շրի-Լանկայում։ Աճելով այն կարող է վերածվել մի մեծ ծառի, որը զբաղեցնում է մի քանի հեկտար տարածք, որի սաղարթամասի շրջանը ունի 610 մետր երկարություն։


== Կենսաբանական նկարագրություն ==
Այս բույսերին բնորոշ է առանձնահատուկ կենսական տեսակ՝ բանյան։ Բանյանը ձևավորվում է դեպի վեր խոյացող հորիզոնական արմատների և ճյուղերի հետ, դրանք սովորաբար իրենց մեջ չունեն արմատային մազիկներ։ Սակայն ծառի աճման որոշ պահերում հայտնվում են շատ քանակությամբ արմատներ, և նրանք հյուսվում են հորիզոնական ճյուղերի ծաղկաշղթաների հետ։ Օդում գտնվող արմատները շատ դանդաղ են աճում, և որոշ ժամանակ անց դրանց մեծ մասը չորանում է՝ այդպես էլ հողին չհասնելով։ Օդում գտնվող եզակի արմատներ աճում են և հասնելով հողին արմատ տալիս, որից հետո դրանց վերին մասերը ինտենսիվորեն խտանում են՝ ձեռք բերելով հաղորդակցության գործառույթ։ Բույսի պտուղներով սնվում են թռչունները և կաթնասունները։ Թռչունները հանդիսանում են ծառի սերմերի հիմնական տարածողները։ Ուսումնասիրությունները ցույց են տվել, որ սերմերը անցնելով թռչունների մարսողական ուղիներով, ունենում են ավելի լավ բերքատվություն։


== Բուսաբանական դասակարգում ==


=== Սինոնիմիկա ===
Համաձայն 2013 թվականի The Plant List-ի տեսակի մեջ մտնում են հետևյալ սինոնիմիկաները .

Ficus banyana Oken
Ficus chauvieri G.Nicholson
Ficus cotoneifolia Vahl
Ficus cotonifolia Stokes
Ficus crassinervia Kunth & C.D.Bouché
Ficus karet Baill.
Ficus krishnae C.DC.
Ficus lancifolia Moench
Ficus lasiophylla Link
Ficus procera Salisb.
Ficus pubescens B.Heyne ex Roth
Ficus umbrosa Salisb.
Urostigma benghalense (L.) Gasp.
		
		
		
		
		


== Ծանոթագրություններ ==


== Արտաքին հղումներ ==
«taxon»։ Germplasm Resources Information Network (GRIN) (անգլ.)
Фикус бенгальский на сайте USDA NRCS(անգլ.)
Bar or Bargad Ficus benghalensis L.
Фикус бенгальский / Ficus benghalensis на ficusweb.ru
Фикус бенгальский в Непале
Ստավչինցի

Ստավչինցի (ուկրաիներեն՝ Ставчинці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Ստավչինցի գյուղում բնակվում էր 487 մարդ։ Բնակավայրը զբաղեցնում է 1,4 կմ² տարածք։ Բնակչության խտությունը կազմում էր 347,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեյլա Ալիևա (պետական գործիչ)

Լեյլա Իլհամ կըզը Ալիևա (ադրբ.՝ Leyla İlham qızı Əliyeva, հուլիսի 3, 1984(1984-07-03), Մոսկվա, ԽՍՀՄ), Ադրբեջանի նախագահ Իլհամ Ալիևի ավագ դուստրը, 2007 թվականից` Հեյդար Ալիևի հիմնադրամի Ռուսաստանի մասնաճյուղի ղեկավար, 2007 թվականից «Baku» ամսագրի հիմնադիրը և գլխավոր խմբագիրը, 2011 թվականից `Հեյդար Ալիևի հիմնադրամի փոխնախագահ, «Շրջակա միջավայրի պահպանման միջազգային երկխոսություն» կազմակերպության (IDEA) հիմնադիր ու ղեկավար, Իսլամական կոնֆերանս կազմակերպության Երիտասարդական ֆորումի միջմշակութային երկխոսության գլխավոր համակարգողը։


== Կենսագրություն ==

Լեյլա Ալիևան ծնվել է 1984 թվականի հուլիսի 3-ին Մոսկվայում `Իլհամ Ալիևի և Մեհրիբան Ալիևայի ընտանիքում։ 1989-2000 թվականներին սովորել է Բաքվի թիվ 160 միջնակարգ դպրոցում։ Միջնակարգ դպրոցի ավարտելուց հետո նա ընդունվել է Եվրոպական բիզնեսի դպրոց։ 2006-2008 թվականներին Ռուսաստանի Մոսկվայի միջազգային հարաբերությունների պետական ինստիտուտի քաղաքագիտության ֆակուլտետում ստացել է մագիստրոսի կոչում։
2006 թվականի ապրիլի 30-ին նա ամուսնացավ երգիչ և երաժիշտ, երգերի հեղինակ, գործարար և Crocus Group-ի փոխնախագահ Էմին Աղալարովի հետ։ Ամուսնանալուց հետո տեղափոխվել է Մոսկվա։ 2007 թվականի դեկտեմբերի 19-ին նա հրատարակեց «Բաքու» ամսագիրը Ռուսաստանում։ 2011 թվականից հանդիսանում է Հեյդար Ալիևի հիմնադրամի փոխնախագահը։ 2011 թվականի հուլիսին Ադրբեջանի նախագահ Իլհամ Ալիևը պարգևատրեց նրան «Պրոգրես» մեդալով։ 2015 թվականի հոկտեմբեր 20-ին պարգեւատրվել է «Պուշկին» մեդալով։
2015 թվականի մայիսի 30-ին Լեյլա Ալիևան և Էմին Աղալարովը հայտարարեցին ամուսնալուծության մասին։


== Ընտանիք ==
Հայրը՝ Իլհամ Ալիև, Ադրբեջանի նախագահ
Մայրը՝ Մեհրիբան Ալիևա, Ադրբեջանի առաջին փոխնախագահը
Փոքր քույրք՝ Արզու ԱլիևաԵրեխաներ

Որդին՝ Ալի (2008 թվական)
Որդին՝ Միքայիլ (2008 թվական)
Դուստրը՝ Ամինա


== Տես նաև ==
Հեյդար Ալիև
Իլհամ Ալիև
Մեհրիբան Ալիևա
Հեյդար Ալիևի հիմնադրամ


== Ծանոթագրություններ ==
Սուրբ Հարություն եկեղեցի (Ստամբուլ)

Սուրբ Հարություն եկեղեցի (թուրքերեն՝ Taksim Surp Harutyun Ermeni Kilisesi), հայկական եկեղեցի Թուրքիայի Ստամբուլ քաղաքի Բեյօղլու թաղամասում։ Առաջին շինարարության սկզբնական տարեթիվը հայտնի չէ, սակայն եկեղեցին վերանորոգվել է 1846 թվականին, փակվել 1890 թվականին և վերակառուցվել 1895 թվականին ճարտարապետներ Հովհաննես և Մկրտիչ Եսայանների կողմից։ Վերակառուցումից հետո այն հանձնվել է Կոստանդնուպոլսի Հայոց Պատրիարքությանը։ Այս վերակառուցման ընթացքում կառուցվել է նաև Եսայան հայկական միջնակարգ դպրոցը։


== Ծանոթագրություններ ==
Մարինկա Խաչատրյան

Մարինկա Խաչատրյան (սեպտեմբերի 8, 1997(1997-09-08), Երևան, Հայաստան), հայ դերասանուհի։


== Կենսագրություն ==
Ծնվել է 1997 թ. սեպտեմբերի 8-ին, Երևանում։ 2013 թվականին ավարտել է Երևանի թիվ 179 հիմնական դպրոցը։ Դպրոցն ավարտելուց հետո ընտրել է դիմահարդարի մասնագիտությունը։ Դպրոցն ավարտելուց հետո մտածում էր կամ դառնալ դիմահարդար, կամ պարի գծով շարունակել ուսումը, քանի որ 7 տարի պարել է ժամանակակից պարեր։ Արդյունքում ընտրել է դիմահարդարի մասնագիտությունը, և ուսումը ստացել է նկարիչների միության «Make up» ատելյեում։ Նա իր դերասանական կարիերան սկսել է 16 տարեկանից, 2014-2015 թվականներին նկարահանվելով «Շանթ» հեռուստաընկերության «Սիրո գերին» հեռուստասերիալում մարմնավորելով Արփիի կերպարը։ 2015 թվականին նկարահանվում է Հենրի Քոչարյանի «Զգուշացեք կանայք են» ֆիլմում մարմնավորելով համեստ ուսանողուհի Լյուսիի կերպարը։ 2016 թվականին նկարահանվում է «Արմենիա» հեռուստաընկերության «Գնված երջանկություն» հեռուստասերիալում մարմնավորելով Մարիշի կերպարը։ 2016 թվականին նկարահանվում է «Արմենիա» հեռուստաընկերության «Ֆուլ հաուս» սիթքոմի 4-րդ եթերաշրջանում մարմնավորելով Տաթևի քրոջ Մանեի կերպարը։ 2016-2017 թվականներին նկարահանվում է «Շանթ» հեռուստաընկերության «Փոխնակ մայրը» հեռուստասերիալում մարմնավորելով գլխավոր հերոսուհի Սոնայի կերպարը։ 2017 թվականին նկարահանվում է «Շանթ» հեռոոստաընկերության «Օտարը» հեռուստասերիալում մարմնավորելով գլխավոր հերոսուհի Նենեթի կերպարը։ 2017-2019 թվականներին նկարահանվել է «Շանթ» հեռուստաընկերության «Էլենի օրագիրը» հեռուստասերիալի առաջին և երկրորդ եթերաշրջաններում մարմնավորելով գլխավոր հերոսուհի Սառայի կերպարը։ 2019-2021 թվականներին նկարահանվում է «Շանթ» հեռուստաընկերության «Երկուսով» հեռուստասերիալում մարմնավորելով Մագայի կերպարը։ 2021 թվականին նկսրահանվում է Արմենիա հեռուստաընկերության «5G ընտանիք» սիթքոմում մարմնավորելով գլխավոր հերոսուհի Աննայի կերպարը։


== Ֆիլմագրություն ==


== Հաղորդումներ և հարցազրույցներ ==
Բլից Հարցում - Մարինկա Խաչատրյան (2016)
Գուշակիր մեղեդին. Մարինկա Խաչատրյան, Գարիկ Սեփխանյան, Գևորգ Մարտիրոսյան
Ես կամ - Մարինկա Խաչատրյան
Համով ժամանց /Մարինկա Խաչատրյանի հետ/- Ծովամթերք բրնձի լապշայով


== Արտաքին հղումներ ==
Marinka Khachatryan Internet Movie Database կայքում
Էջ ArmFilm-ում
Սահմանային ռեժիմ

Սահմանային ռեժիմ, որևէ երկրի սահմանային գոտի ֆիզիկական անձանց և տրանսպորտային միջոցների մուտք գործելու, այնտեղ ժամանակավոր գտնվելու, բնակվելու, տեղաշարժվելու, աշխատանքներ կատարելու, նավամատույցներում, կառանատեղերում, բազավորման կետերում, ինքնագնաց և ոչ ինքնագնաց նավերի, սառցի վրայով տեղաշարժվող միջոցների հաշվառման և պահպանման, տարածքային և ներքին ջրերում, սահմանային գետերի, լճերի և այլ ջրավազանների ջրերի՝ տվյալ երկրի մասում նավարկման ու տեղաշարժման կարգ։ Սովորաբար սահմանվում է տվյալ երկրի պետական սահմանի մասին օրենքով։
Նավամատույցներում, կառանատեղերում և բազավորման կետերում ինքնագնաց և ոչ ինքնագնաց նավերի ու սառցի վրայով տեղաշարժվող միջոցների հաշվառման և պահպանման, տարածքային և ներքին ջրերում, սահմանային ջրերի, լճերի և այլ ջրավազանների ջրերի սովետական մասում նավարկման և տեղաշարժման կարգը տարածվում է նաև շրջանի, քաղաքի, ավանի՝ տվյալ երկրի պետական սահմանին կամ սահմանապահ զորքերի կողմից պահպանվող ծովափին հարող այն տարածքների վրա, որտեղ սահմանային գոտի չի սահմանվել։ Սովորաբար արգելվում է ինքնագնաց և ոչ ինքնագնաց նավեր ու սառցի վրայով տեղաշարժվող միջոցներ պահել սահմանված նավամատույցներից և բազավորման կետերից դուրս։ Սահմանային գոտում մշտապես չբնակվող անձանց, առանց ներքին մարմինների թույլտվության, արգելվում է մուտք գործել սահմանային գոտի։ Սահմանային շերտ մուտք գործելու, այնտեղ ժամանակավորապես գտնվելու, բնակվելու, աշխատանքներ կատարելու թույլտվությունը տալիս են սահմանապահ զորքերը։ Անհրաժեշտության դեպքում նրանք կարող են ժամանակավորապես սահմանափակել այդ իրավունքները։
Սահմանապահ զորքերի վերահսկողության տակ է գտնվում նաև սահմանային գետերի, լճերի, այլ ջրավազանների ափով և սառցի վրայով տեղաշարժվելը՝ դրա համար սահմանված ճանապարհներից դուրս կամ տեղաշարժման կանոնների խախտումով։ Երկրի պետական սահմանն անցնելու տեղերում սահմանապահ զորքերի ստուգման-բացթողման կետերի և մաքսային հիմնարկությունների ծառայական գործունեության համար պայմաններ ստեղծելու և պահպանելու նպատակով սահմանվում է ռեժիմ, որը կանոնավորում է այդ տեղերում անձանց և տրանսպորտային միջոցների գտնվելու և տեղաշարժվելու, ինչպես նաև պետական սահմանից անձանց, տրանսպորտային միջոցների, բեռների և այլ գույքի բացթողման հետ կապված այլ գործունեության կարգը։ Անցման տեղերի ռեժիմը սահմանում են երկրների իրավասու մարմինները։
Ճպուռներ

Ճպուռները կազմում են գիշատիչ միջատների առանձին կարգ։ Տարածված են հատկապես արևադարձային և խոնավ մերձարևադարձային գոտիներում։ Հայտնի է շուրջ 4,5 հազար, Հայաստանում՝ 52 տեսակ։ Առավել տարածվածներից են սլաքիկները, գեղուհիները և թիակիկները՝ հիմնականում լեռնային ուղղաձիգ գոտիներում, մասամբ՝ հարավային շրջաններում։


== Կառուցվածք ==

Խոշոր միջատներ են՝ բարեկազմ, փայլուն, երկարացած մարմնով, երկար փորիկով (14–120 մմ)։ Գլուխը խոշոր է, շարժուն, ֆասետային աչքերը գրավում են գրեթե ամբողջ գլուխը։ Բերանը կրծող տիպի է։ Ունեն 2 զույգ նույնանման կառուցվածքով, խիստ ջղավորված թափանցիկ թևեր (10–94 մմ)։ Ձվադրում են հողում, ջրում, ջրային բույսերի հյուսվածքներում։ Զարգանում են ոչ լրիվ կերպարանափոխությամբ (բացակայում է հարսնյակի փուլը)։ Թրթուրները նույնպես գիշատիչ են. սնվում են ջրային միջատների թրթուրներով, երբեմն հարձակվում են մատղաշ ձկների վրա։ Նրանց շատակերությունը չափազանց օգտակար է. շատ վնասատու միջատներ են ոչնչացնում՝ թռչելով անտառային կածանների, բացատների ու անտառեզրերի վրայով։ Առհասարակ ճպուռներն արագաշարժ են և իրենց զոհին որսում են թռիչքի ժամանակ։ Ճպուռները նաև վտանգավոր են. կարող են տարածել ընտանի թռչունների հիվանդություններ (օրինակ՝ պրոտոգոնիմոզ)։


== Նրա բնութագիրը ==
Ճպուռն ամենաարագ թռչող միջատն է. նա սլանում է գետերի ու լճակների վրայով՝ որսալով մոծակներ և այլ միջատներ։


== Նկարներ ==

		
		


== Ծանոթագրություններ ==


== Աղբյուրներ ==
Հայկական Հանրագիտարան
Ալտաֆուլյա

Ալտաֆուլյա  (իսպ.՝ Altafulla), մունիցիպալիտետ Իսպանիայում։ Գտնվում է Տարրագոնա պրովինցիայում, Կատալոնիա ինքնավար համայքնի կազմում։
Տարածքը կազմում է 6,95 կմ²։ Բնակչությունը՝ 4 711 մարդ (ըստ 2010 թվականի տվյալների)։


== Արտաքին հղումներ ==
Պաշտոնական էջ Archived 2008-02-11 at the Wayback Machine.
Página web del Ayuntamiento Archived 2008-02-11 at the Wayback Machine.
Patrimonio histórico i artístico de Altafulla
Զեմո Ռենե

Զեմո Ռենե (վրաց.՝ ზემო რენე), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Կասպից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 249 մարդ։


== Ծանոթագրություններ ==
Նաին

Նաին (պարսկերեն՝ نایین), քաղաք կենտրոնական Իրանում՝ Սպահան նահանգում։ Համանուն շահրեստանի վարչական կենտրոնը։  


== Աշխարհագրություն ==

Քաղաքը գտնվում է Սպահանի արևելյան մասում՝ Դաշթե Քևիր անապատի և Կուհրուդ լեռնաշղթայի սահմանին։ Ծովի մակարդակից ունի 1557 մետր բացարձակ բարձրություն։ Նաինը գտնվում է Սպահանից՝ նահանգի վարչական կենտրոնից, մոտ 120 կմ արևելք և երկրի մայրաքաղաք Թեհրանից 340 կմ դեպի հարավ-արևելք (SSE)։ 


== Բնակչություն ==
Բնակչությունը՝ 27 379 մարդ (2016)։ Ազգային կազմում գերակշռում են պարսիկները (Նաինի իրանական բարբառներից մեկի կրողները) ։


== Պատմություն ==
Մոտ 1470 թվականին քաղաք է այցելել Աֆանասի Նիկիտինը, որն այդ մասին նշել է իր «Քայլելով երեք ծովերի միջով» ճամփորդական գրառումներում։


== Տեսարժան վայրեր ==
Պարթևական թագավորության դարաշրջանի ամրոցի ավերակներ.
Ուրբաթօրյա մզկիթ (960 թվական)։


== Տրանսպորտ ==
Մոտակա քաղաքացիական օդանավակայանը գտնվում է Սպահան քաղաքում։


== Պատկերասրահ ==

		
		
		
		
		
		
		
		
		
		
		
		
		
		
		
		


== Ծանոթագրություններ ==
Վիչինի

Վիչինի (ուկրաիներեն՝ Вічині), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1545 թվականին։
2001 թվականի տվյալներով Վիչինի գյուղում բնակվում էր 475 մարդ։ Բնակավայրը զբաղեցնում է 1,94 կմ² տարածք։ Բնակչության խտությունը կազմում էր 244,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հասարակածային գոտի

Հասարակածային գոտի, հասարակածային գոտու բնական գոտի՝ ցամաքի 5—8°, երբեմն մինչև 11° հյուսիսային և հարավային լայնությունների միջև։ Բնորոշվում է մշտական շոգ և խոնավ կլիմայով, ջրագրական խիտ ցանցով, փարթամ բուսականությամբ ու հարուստ կենդանական աշխարհով։ Տարեկան միջին ջերմաստիճանը 25—28 °C է, տեղումները՝ 1400—3000 մմ, ունեն տեղատարափ բնույթ և հաճախ ուղեկցվում են ամպրոպներով ու արևադարձային փոթորիկներով։ Հարաբերական խոնավությունը 70—90% է։ Օդի հոսանքները մեծ մասամբ վերընթաց են, հողերը՝ հիմնականում լատերիտային։ Հողմահարման և հողառաջացման պրոցեսներն ինտենսիվ են և թափանցում են մեծ խորություններ։ Բուսական աշխարհը բազմազան է, մշտականաչ։ Անտառները խիտ են, բազմահարկ (մինչև 11 հարկ), որոշ բուսատեսակներ ունեն մինչև 60 մ բարձրություն։ Վեգետացիան տեղի է ունենում ամբողջ տարվա ընթացքում։ Տարածված են «հացի ծառը», կարմրածառը, արմավենիների բազմաթիվ տեսակներ, կաուչուկատուներ, լիաններ, մերձօվկիանոսյան շրջաններում մանգրովային անտառներ և այլն։ Առավել խիտ է ճահճային շրջանների բուսածածկույթը։ Հարուստ է կենդանական աշխարհը։ Տարածված են փիղը, ռնգեղջյուրը, գետաձին, գետակինճը, ջրավազաններում՝ կոկորդիլոսը և այլն։ Շատ են թռչունները, միջատները։ Հասարակածային գոտու մեծ մասում բուսածածկույթն ու կենդանական աշխարհը պահպանվում են իրենց սկզբնական վիճակով։ Խիտ բնակեցված երկրներում մեծ տարածություններ օգտագործվում են գյուղատնտեսության նպատակներով։
Մերպեն

Մերպեն (ֆր.՝ Merpins), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1028 մարդ, բնակչության խտությունը` 98.28 մարդ/կմ²։ Բնակավայրը զբաղեցնում է 10.46 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ-արևմուտք, Անգուլեմ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 633 աշխատունակ (15-64 տարեկան) բնակիչ, որոնցից ակտիվ էին 475-ը, իսկ ոչ ակտիվները` 158։ Ակտիվության ցուցանիշը կազմում է 75,0 %։ 475 աշխատունակ մարդկանցից աշխատել է 427 անձ (212 տղամարդ և 215 կին)։ Գործազուրկ են եղել 48 անձ (26 տղամարդ և 22 կին)։ 158 անաշխատունակներից 45-ը եղել են աշակերտներ կամ ուսանողներ, 80-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կորիտնոե (այլ կիրառումներ)

Կորիտնոե, կարող է վերաբերել՝

Կորիտնոե - գյուղ, Ուկրաինայի Խմելնիցկիի մարզի Բելոգորսկի շրջանում
Կորիտնոե - գյուղ, Ուկրաինայի Չեռնովցիի մարզի Վիժնիցայի շրջանում
Կոռնելիս Սխալկեր

Յոհաննես Պիտեր Սխալկեր (հոլ.՝ Johannes Pieter Schalker, հուլիսի 31, 1890(1890-07-31), Հաագա, Նիդերլանդներ - փետրվարի 12, 1944(1944-02-12), Սխեվենինգեն, Հաագա, Նիդերլանդներ), հոլանդացի կոմունիստ։ 1914 թվականից՝ սոցիալ-դեմոկրատ բանվորական, 1916 թվականից՝ ձախ սոցիալդեմոկրատական,  Նիդերլանդների կոմունիստական կուսակցության (ՆԿԿ) անդամ (1918)։ 
1925 թվականին դարձել է ՆԿԿ ԿԿ անդամ։ 1929 թվականին՝ ՆԿԿ Հարավային Հոլանդիա գավառի օկրուգային կոմիտեի քարտուղար, 1930 թվականին՝ ՆԿԿ ԿԿ քաղ․ քարտուղար։ 1933-37 թվականներին եղել է խորհրդարանի պատգամավոր։ Կոմինտերնի VII կոնգրեսում 1935 թվականին ընտրվել է ԿԻԳԿ անդամության թեկնածու։ 1937 թվականին նշանակվել է ՆԿԿ ներկայացուցիչը ԿԻԳԿ-ում։ 1938 թվականին ՆԿԿ ԿԿ քարտուղար։ Նացիստական Գերմանիայի զորքերի կողմից երկրի օկուպացումից (1940) հետո մտել է կուսակցության անլեգալ ղեկավարության կազմ։ 
1943 թվականի նոյեմբերին գնդակահարվել է նացիստական ուժերի կողմից։


== Ծանոթագրություններ ==
Միրեյա Լալագունա

Միրեյա Լալագունա Ռոյո (նոյեմբերի 21, 1992(1992-11-21), Բարսելոնա, Իսպանիա), իսպանացի դերասանուհի, մոդել և գեղեցկության թագուհի, որը թագադրվել է Միսս Իսպանիա 2015 մրցույթում, իսկ նույն տարվա դեկտեմբերին Սանյայում հաղթել Միսս Աշխարհ 2015 մրցույթում։ Միսս Աշխարհ 2014 Ռոլին Ստրաուսը Հարավային Աֆրիկայից թագադրել է նրան արարողության ավարտին։ Նա առաջին Միսս Աշխարհն է Իսպանիայից։
Նա Դանիայի մայրաքաղաք Կոպենհագենի համալսարանում ձեռք է բերել դեղագործի աստիճան:


== Ցուցադրություն ==


=== Miss Atlántico Internacional 2014 ===
2014 թվականին Միրեյան թագադրվել է որպես  Miss Atlántico Internacional 2014` հաղթելով ցուցադրությունում հաջողության հասած Լորենա Ռոմասոյին։


=== Միսս Աշխարհ Իսպանիա 2015 ===
Միրեյան հաղթել է նաև Միսս Աշխարհ Իսպանիա 2015 մրցույթում 2015 թվականի հոկտեմբերի 24-ին Իսպանիայի Մալագա տաճարում։


=== Միսս Աշխարհ 2015 ===
Նա ներկայացրել է Իսպանիան Միսս Աշխարհ 2015 մրցույթում, որն անցկացվել է Սանյայում, Չինաստան։ Նա 2015 թվականի դեկտեմբերի 19-ին թագադրվել է որպես Միսս Աշխարհ 2015։ Իսպանիան առաջին անգամ էր դառնում Միսս Աշխարհի հաղթող։ Դա միայն երկրորդ մեծ տիտղոսն էր Ամպարո Մունյոսից հետո, որը հաղթել էր Միսս Տիեզերք 1974 մրցույթում։
Որպես աշխարհի գեղեցկության թագուհի՝ նա ճանապարհորդել է դեպի Ինդոնեզիա, Պուերտո Ռիկո, Միացյալ Նահանգներ (մի քանի անգամ), Հնդկաստան, Քենիա, Ռուսաստան, Չինաստան (մի քանի անգամ), Ֆիլիպիններ, Կորեա, Անգլիա, Հարավային Աֆրիկա, Գանա, Մեքսիկա, Բրազիլիա, Իտալիա, Ջերսի և Իսպանիա։


== Ծանոթագրություններ ==


== Արտաքին հղումներ ==
Mireia Lalaguna Royo Ինստագրամում
Դեյվ Բրուբեկ

Դևիդ (Դեյվ) Ուորեն Բրուբեկ (դեկտեմբերի 6, 1920(1920-12-06)[…], Concord, Քոնտրա Քոստա շրջան, Կալիֆոռնիա, ԱՄՆ - դեկտեմբերի 5, 2012(2012-12-05)[…], Նորուոլկ, Ֆեյրֆիլդ շրջան, Կոնեկտիկուտ, ԱՄՆ), ամերիկացի ջազային կոմպոզիտոր, դաշնակահար, «The Dave Brubeck Quartet»-ի ղեկավարը։ Քուլ ջազի («զով ջազի», կամ Կալիֆոռնիայի ջազի) լավագույն ներկայացուցիչներից մեկը։


== Կենսագրություն ==
Ռուսաստանցի հեռուստահաղորդավար Վլադիմիր Պոզներին «Brubeck returns to Moscow» հաղորդման համար տված հարցազրույցում Բրուբեկն ասել է, որ իր տատիկներից մեկը Բելառուսից էր։ Նա ասել է նաեւ, որ իր ընտանիքի անդամները երիցական քրիստոնյաներ էին, բայց նրան չէին կնքել և նա ավելի ուշ կաթոլիկություն ընդունեց, «To Hope» պատարագը գրելուց հետո։
Սովորել է Դարիուս Միյոյի մոտ։ 
Եղել է Բենջամին Ֆրանկլինի մրցանակի դափնեկիր (ԱՄՆ) (2008 թիվ)։ 
Մահացել է 2012 թվականի դեկտեմբերի 5-ին իր 92-րդ տարեդարձի նախօրյակին։ Մահվան պատճառը եղել է սրտային անբավարարությունը։


== Ստեղծագործական գործունեություն ==
Ի դեպ կվարտետի աշխատանքը իրենից ներկայացնում է խմբային աշխատանք, որտեղ Բրուբեկի ներդրումը դժվար է առանձնացնել մյուս մասնակիցների ներդրումից։ Կվարտետի մասնակիցներից մեկը՝ սաքսաֆոնիստ Փոլ Դեզմոնդը հայտնի է իր չափերի հետ փորձերով (ստեղծագործությունների վերնագրերը խսում են իրենց մասին. «Փորձիր հինգ քառորդներ», «տասնմեկ քառորդներ» և այլն։ )  
Դեյվ Բրուբեկի կվարտետի առավել հայտնի ստեղծագործություններից է դասական ջազային կոմպոզիցիան՝ «Take Five» (կոմպոզիտոր Փոլ Դեզմոնդ), ձայնասկավառակը լույս տեսավ 1959 թվին և ընդգրկվեց «Time Out» ալբոմում։ 
Այն առաջին ջազային կոմպոզիցիան էր, որը վաճառվել էր մեկ միլիոն օրինակով։ Եվ 1961 թվին այն ընդգրկվեց ամերկիյան Billboard Hot 100 ամսագրի ցուցակում։


== Ծանոթագրություններ ==


== Աղբյուրներ ==
Памяти Дейва Брубека (выпуск радиопрограммы «Время джаза» Дмитрия Савицкого на Радио Свобода. Текст, звук.)(ռուս.)
Запись интервью с Дэйвом Брубеком на WNYC (4 июля 2004)(անգլ.)
PBS — Rediscovering Dave Brubeck December 16, 2001 documentary(անգլ.)
Dave Brubeck Discography Project(անգլ.)
The Brubeck Institute Archived 2010-11-26 at the Wayback Machine.(անգլ.)
Biography, photos, CDs and concert review of Dave Brubeck by cosmopolis.ch(անգլ.)
Discography at SonyBMG Masterworks Archived 2007-03-08 at the Wayback Machine.(անգլ.)
Dave Brubeck Quartet Discography at SonyBMG Masterworks Archived 2007-03-08 at the Wayback Machine.(անգլ.)
Լուսենա (Պարաիբա)

Անվան այլ կիրառումների համար տե՛ս՝ Լուսենա (այլ կիրառումներ)Լուսենա (Պարաիբա) (պորտ.՝ Lucena), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանայի մարզում։ Մտնում է Խուան Պեսոայի գավառի կազմի մեջ։ Բնակչությունը կազմում է 11 275 մարդ՝ 2006 թվականի տվյալներով։ Գրավում է 89,202 կմ2 տարածք։ Բնակչության խտությունը՝ 126,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 43.750.211,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.135,96 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,604 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Լուսենայի մասին
(5057) Ուիքս

(5057) Ուիքս (անգլ.՝ Weeks), աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 22-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,124043 ա. մ., առավելագույնը մոտենում է 2,6649 ա. մ. հեռավորության վրա և հեռանում 3,5832 ա. մ.։ Արեգակի շուրջ մեկ ամբողջական պտույտ է կատարում 2016,85 երկրային օրվա ընթացքում, իր ուղեծրով շարժվելով միջինում 0,178496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7° անկյուն։


== Անվանում ==
Աստերոիդն իր անվանումն ստացել է ամերիկացի ֆիզիկոս, Էմորիի համալսարանի պրոֆեսոր Էրիկ Ռ. Ուիքսի (գերմ.՝ Eric R. Weeks) պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5057) Ուիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5882) 1992 WW5

(5882) 1992 WW5, աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 18-ին Նոբուհիրո Կավասատոյի կողմից Ուենոհարայում։
Միջին հեռավորությունը Արեգակից կազմում է 2,844479 ա. մ., առավելագույնը մոտենում է 2,5919 ա. մ. հեռավորության վրա և հեռանում 3,0971 ա. մ.։ Արեգակի շուրջ մեկ ամբողջական պտույտ է կատարում 1752,28 երկրային օրվա ընթացքում, իր ուղեծրով շարժվելով միջինում 0,205447 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5882) 1992 WW5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զորյանոե (գյուղ, Կոզելշչինայի շրջան)

Անվան այլ կիրառումների համար տե՛ս՝ ԶորյանոեԶորյանոե (ուկրաիներեն՝ Зоряне), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Զորյանոե գյուղում բնակվում էր 0 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թրքաշեն (Թիմարի գավառ)

Անվան այլ կիրառումների համար տե՛ս՝ Թրքաշեն (այլ կիրառումներ)Թրքաշեն, գյուղ Արևմտյան Հայաստանում, Վանի վիլայեթի Թիմարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տետյուշսկոե (գյուղ, Ուլյանովսկի շրջան)

Տետյուշսկոե (ռուս.՝ Тетюшское), գյուղ Ռուսաստանի Ուլյանովսկի մարզի Ուլյանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալիմովկա (գյուղ, Սերգիևսկի շրջան)

Անվան այլ կիրառումների համար տե՛ս՝ ԱլիմովկաԱլիմովկա (ռուս.՝ Алимовка), գյուղ Ռուսաստանի Սամարայի մարզի Սերգիևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսեևսկի շրջան (Սամարայի մարզ)

Անվան այլ կիրառումների համար տե՛ս՝ Ալեքսեևսկի շրջան (այլ կիրառումներ)Ալեքսեևսկի շրջան (ռուս.՝ Алексеевский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1928 թվականին։ Վարչական կենտրոնը՝ Ալեքսեևկա։


== Աշխարհագրություն ==
Շրջանի տարածքի մակերեսը կազմում է 1890 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12184 մարդ։ Բնակչության խտությունը կազմում էր 6,45 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հուդա Կաթան

Հուդա Կաթան (անգլ.՝  Huda Kattan, հոկտեմբերի 2, 1983(1983-10-02), Օկլահոմա Սիթի), ամերիկացի դիմահարդար, գեղեցկության բլոգեր, ձեռնարկատեր, Huda Beauty ապրանաքանիշի կոսմետիկ պարագաների հիմնադիր։


== Կենսագրական տվյալներ ==
Կաթանը ծնվել է 1980 թվականի հոկտեմբերի 2-ին Օկլահոմա քաղաքում։ Ընտանիքի չորս  երեխաներից մեկն է։  Ծնողներն Իրաքից են։ Ավելի ուշ, ընտանիքը տեղափոխվել է ԱՄՆ Թենեսի նահանգի Քուքսվիլ բնակավայր, հետո Բոստոն, Մասաչուսեթս ։ Կաթանը հաճախել է Միչիգան նահանգի Դեբորն համալսարան, որտեղ մասնագիտացել է ֆինանսավորման մեջ։


== Կարիերա ==
2006 թվականին Կաթանը տեղափոխվել է Դուբայ, քանի որ հայրը աշխատում էր այնտեղ։ Մի քանի տարի հետո Լոս Անջելես, որտեղ էլ սովորել է դիմահարդարման արվեստ։ Նրա հաճախորդների թվում էին այնպիսի մարդիկ, ինչպիսիք են  Էվա Լոնտորիանը, Նիկոլ Ռիչին Այնուհետև Կաթանը վերադառնում է Դուբայ, որտեղ դառնում է Ռևլոնի դիմահարդարը։ 2010 թվականի ապրիլին քույրերի առաջարկով Կաթանն անց է կացրել դիմահարդարման դասընթացներ և խորհրդատվություններ։ 2013 թվականին Կաթանը հիմնադրում է կոսմետիկ պարագաների շարք, որը կոչվեց Huda Beautty: Կաթանի առաջին արտադրանքը  կեղծ թարթիչներն  էին, որոնք թողարկվել են Sephora-ի կողմից։ «Huda Beauty» պիտակը հաջողության հասավ կեղծ թարթիչների վաճառքի շնորհիվ, որոնք արագորեն սպառվեցին Քիմ Քարդաշյանի կողմից։ ։ Կաթանի ընկերությունը, որը հիմնվել է Դուբայում, հետագայում սկսեց  գեղեցկության այլ արտադրանքներ առաջարկել, ներառյալ աչքի ստվերային երանգապնակներ, հեղուկ շրթներկեր, լուսարձակող ներկապնակներ, կեղծ եղունգներ։ 2017 թվականին Կաթանը Ինստագրամում հայտնի դարձավ՝ ունենալով ավելի քան 20 միլիոն հետևորդ։ 2017 թվականի Ինստագրամում զբաղեցրել է ամենաազդեցիկ հարուստ էջը մրցույթի 1-ին տեղը։


== Անձնական կյանքը ==
Կաթանն ամուսնացած է։ Առաջին անգամ իր ամուսնուն հանդիպել է դեռահասության տարիքում։ Զույգն ունի դուստր։ Կաթանը մուսուլման է։ Կաթանի քույրերից մեկն իր գործընկերն է, մյուս քույրը՝ ղեկավարում է Կաթանի սոցիալական էջը։


== Ծանոթագրություններ ==
Քլեյ շրջան (Մինեսոտա)

Անվան այլ կիրառումների համար տե՛ս՝ Քլեյ շրջան (այլ կիրառումներ)Քլեյ շրջան (անգլ.՝ Clay County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 2,707 կմ² է, բնակչությունը՝ 51,229 մարդ (2000 թ. տվյալներով)։ Շրջկենտրոնն է Մուրհիդ բնակավայրը։ Կազմավորվել է 1862 թ.։